-Հասկանում եմ, բայց քանի որ ես նախկինում եղել եմ կուսակցական ու ներկա պահին էլ Գարեգին Նժդեհի կարգախոսը իմ սրտին մոտ է, ես չեմ նեղվում նման որոշումներից: Իմ աշխատած 8-9 տարիներին Նժդեհի կարգախոսով եմ առաջնորդվել ու հասկացել եմ, Նժդեհի խոսքերը ինձ հոգեհարազատ են՝ որ իմ հոգին ունի զույգ հենարան՝ Աստված և հայրենիք, ես էլ այդպես եմ մտածում: Ես Աստծով եմ առաջնորդվել և որքան էլ զարմանալի է՝ ես Առաքելական եկեղեցու հետևորդ եմ, չեմ ունեցել լուրջ հնարավորություններ ֆինանսական, բայց ժողովուրդը ինձ վստահել է, և ուժ եմ գտել իմ մեջ ու նման սուղ հնարավորություններով նման խնդիրներ ունեցող համայնքի մեջ կարողացել հաջողությունների հասնել: Հետո էլ իմ հայրենիքը ինձ համար թանկ է, ես այս ամեն ինչն անում եմ, որ իմ հարևանը, բարեկամը, հարազատը չթողնի հեռանա հայրենիքից, որովհետև ինչքան երկիրը դատարկվում է, այնքան մենք ենք խոցելի դառնում: Ես պաշտպանության երկրորդ գծում՝ զինվորի թիկունքում եմ իրականացնում իմ պաշտպանությունը: